OpenLLM-France/wikimedia huggingface dataset:
# Himantura granulata

Himantura granulata és una espècie de peix pertanyent a la família dels dasiàtids.

## Descripció

* Pot arribar a fer 141 cm de llargària màxima.
* Presenta taques blanques i una cua blanca.

## Reproducció

És ovovivípar.

## Alimentació

Menja peixets, crustacis bentònics i d'altres organismes.

## Hàbitat

És un peix d'aigua marina i salabrosa, associat als esculls i de clima tropical (10°N-25°S) que viu entre 1 i 85 m de fondària.

## Distribució geogràfica

Es troba a la conca Indo-Pacífica: Austràlia, les illes Txagos, Guam, Indonèsia, Malàisia, les illes Maldives, la Micronèsia, Papua Nova Guinea, les illes Filipines, les illes Seychelles, Salomó i Taiwan.

## Ús comercial

És consumit comercialment per la seua carn, la pell (d'alt valor) i el cartílag.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 FishBase (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Last, P.R. i L.J.V. Compagno, 1999. Dasyatididae. Stingrays. p. 1479-1505. A: K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Last, P.R. i J.D. Stevens, 1994. Sharks and rays of Australia. CSIRO, Austràlia. 513 p.
* ↑ Winterbottom, R. i R.C. Anderson, 1997. A revised checklist of the epipelagic and shore fishes of the Chagos Archipelago, Central Indian Ocean. Ichthyol. Bull. Smith. Inst. (66):1-28.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Department of Fisheries Malaysia, 2009. Valid local name of Malaysian marine fishes. Department of Fisheries Malaysia. Ministry of Agriculture and Agro-based Industry. 180 p.
* ↑ Randall, J.E. i C. Anderson, 1993. Annotated checklist of the epipelagic and shore fishes of the Maldives Islands. Ichthyol. Bull. of the J.L.B. Smith Inst. of Ichthyol. 59:47.
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Kailola, P.J., 1987. The fishes of Papua New Guinea. A revised and annotated checklist. Vol. 1. Myxinidae to Synbranchidae. Research Bulletin Núm. 41. Department of Fisheries and Marine Resources, Port Moresby, Papua Nova Guinea. 194 p.
* ↑ Compagno, L.J.V., P.R. Last, J.D. Stevens i M.N.R. Alava, 2005. Checklist of Philippine Chondrichthyes. CSIRO Marine Laboratories, Rept. 243. 101 pp.
* ↑ Randall, J.E. i J. van Egmond, 1994. Marine fishes from the Seychelles: 108 new records. Zool. Verh. Leiden 297:43-83.
* ↑ FishBase (anglès)

## Enllaços externs

* BioLib (anglès)
* AQUATAB
# Himantura lobistoma

Himantura lobistoma és una espècie de peix pertanyent a la família dels dasiàtids.

## Descripció

* El mascle pot arribar a fer 49,2 cm de llargària màxima i la femella 100.

## Hàbitat

És un peix marí, bentopelàgic i de clima tropical.

## Distribució geogràfica

Es troba al mar de la Xina Meridional davant les costes de l'oest de Borneo.

## Estat de conservació

Les seues principals amenaces són la destrucció del seu hàbitat i la contaminació química ocasionada per l'aqüicultura (en concret, la conversió dels manglars en vivers de gambetes), les activitats mineres i el desenvolupament costaner.

## Observacions

És inofensiu per als humans.

## Referències

* ↑ Müller J. & Henle F. G. J., 1837. Ueber die Gattungen der Plagiostomen. Arch. Naturgeschichte v. 3. 394-401, 434 (Nachträliche Bemerkung).
* ↑ Manjaji-Matsumoto, B.M. i P.R. Last, 2006. Himantura lobistoma, a new whipray (Rajiformes: Dasyatidae) from Borneo, with comments on the status of Dasyatis microphthamus. Ichthyol. Res. 53(3):290-297.
* 1 2 3 4 FishBase (anglès)
* ↑ Manjaji-Matsumoto, B.M. i P.R. Last, 2006.
* ↑ Department of Fisheries Malaysia, 2009. Valid local name of Malaysian marine fishes. Department of Fisheries Malaysia. Ministry of Agriculture and Agro-based Industry. 180 p.
* ↑ FAO, 2007. The world's mangroves 1980-2005. FAO Forestry Paper 153. Roma.
* ↑ UICN (anglès)

## Enllaços externs

* Encyclopedia of Life (anglès)
# Taliki-zade Mehmed ibn Mehmed el-Fenäri

Taliki-zade Mehmed ibn Mehmed el-Fenäri (Aydın vers 1540 - entre 1603 i 1611) fou un historiador otomà del segle xvi. Era membre de la família Fenäri. Al servei del príncep Murat des de 1562, quan aquest ascendí al tron el 1574 va ocupar diversos càrrecs civils i militars; fou nomenat a més historiador de la cort (1574). Va escriure tres obres, una sobre el príncep, i dues sobre les campanyes perses; va escriure altres obres, una sobre la dinastia i una sobre la campanya hongaresa.

## Referències

* ↑ Enciclopèdia de l'Islam, X, 178
# Talictre tuberós

El talictre tuberós, Thalictrum tuberosum, és una espècie de planta ranunculàcia.

## Descripció

Planta verinosa, herbàcia, perenne, sense pèls. Amb 6-10 rels tuberoses napiformes; tiges erectes; fulles agrupades en roseta. Flors de 15-18 mm de color blanc groguenc, en inflorescències laxes. Floreix d'abril a juliol. El fruit és un aqueni.

## Distribució i hàbitat

Viu en garrigues i pastures seques calcàries de Catalunya i del País Valencià. Viu en costers, clarianes del bosc i matolls incendiats ens sòls secs i calcaris. entre els 200 i els 1400 m d'altitud.

## Etimologia

El nom del gènere Thalictrum prové del metge grec Dioscòrides: "thalictron" indica que aquestes plantes floreixen aviat (de "thallein" = reviure, i "ictar" = aviat). L'epítet específic tuberosum prové del llatí: i significa "d'arrel tuberosa".

## Referències

* ↑ Bolòs i Vigo Flora dels Països Catalans
* ↑ Maza, M.; Cartagena F., Navarro L.M.. Guía de flores del Pirineo. Benasque:Barrabés, 2008. ISBN 978-84-95744-59-3.
# Talp nord-americà oriental

El talp nord-americà oriental (Scalopus aquaticus) és un tàlpid nord-americà de mida mitjana. És l'únic membre del gènere Scalopus. Se'l troba a àrees boscoses i obertes amb sòls sorrencs humits al nord de Mèxic l'est dels Estats Units i el cantó sud-occidental d'Ontario, al Canadà.
Aquest animal té un pelatge gris-marró amb les parts inferiors de color gris argentat, un nas puntat i una cua curt. Mesura un 16 cm de llarg, incloent-hi una cua de 3 cm i pesa uns 75 g. Les potes del davant són amples i tenen forma de pala, estant especialitzades per excavar. Té 36 dents. Té els ulls coberts de pèl i les orelles no són visibles.
Es passa gran part del temps sota terra, buscant cucs de terra, larves d'escarabats, altres insectes i una mica de material vegetal en túnels poc profunds. És actiu tot l'any.
És un animal principalment solitari, excepte durant la temporada d'aparellament, a principis de la primavera. La femella dona a llum una ventrada d'entre dues i cinc cries en un profund cau subterrani.

## Referències

Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Hetereleotris bipunctata

Hetereleotris bipunctata és una espècie de peix de la família dels gòbids i de l'ordre dels cipriniformes que es troba al Golf d'Aden.

## Referències

* ↑ Bleeker P. 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Goren, M. i M. Dor 1994. An updated checklist of the fishes of the Red Sea (CLOFRES II). The Israel Academy of Sciences and Humanities, Jerusalem, Israel. 120 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# IHS

El IHS és un monograma o cristograma, símbol que representa el nom de Jesucrist en forma d'acrònim. Es tracta d'una abreviatura del nom grec IHΣΟΥΣ, Iesoús (Jesús).
En l'Església Ortodoxa, el cristograma (o crismó) és compost amb les lletres X i P o I i X, combinades en forma de creu. Són les primeres lletres de les paraules gregues Khristos (Crist) i Iesoús Khristos (Jesucrist).
En la cultura occidental hi ha les combinacions IHS (o bé IHC), que són les inicials (iota-eta-sigma) del nom Jesús en alfabet grec: ΙΗΣΟΥΣ (Ίησοῦς) o ΙΗϹΟΥϹ. L'abreviatura en forma IHS va aparèixer en primera vegada sobre les monedes de Justinià II cap als segles VII-viii.
L'orde dels Jesuïtes, és a dir la Companyia de Jesús (Societas Iesu), va adoptar IHS com el seu emblema al segle xvii. Sembla que el van adoptar perquè en llatí tenia també diverses interpretacions com les següents:
* Iesus Humilis Societas - Companyia Humil de Jesús
* Iesus Hominum Salvator - Jesús, Salvador de l'Home
* In hoc signo [vinces] - Amb aquest signe (venceràs)
Aquestes interpretacions llatines de l'acrònim es van formar probablement perquè a l'edat mitjana s'havia llegit erròniament la lletra grega eta (E) com una H de l'alfabet llatí.
Segons una llegenda, la inscripció del crismó en forma de creu la va veure l'emperador Constantí el Gran en un somni abans de la batalla del Pont Milvi contra Maxenci l'any 312.
Comentaristes hostils a l'Església Catòlica Romana de vegades interpreten l'abreviatura IHS com una derivació dels ídols solars de la religió de l'antic Egipte: Isis, Horus i Seth. No obstant això, no hi ha cap dada científica que confirmi aquesta mena d'interpretació.

## Referències

* ↑ (polonès) Tomasz Dekert: «Co oznacza skrót IHS?» ('Què significa l'abreviatura IHS?') Arxivat 2010-04-15 a Wayback Machine., Dominikański Ośrodek Liturgiczny. Data d'accés: 23 d'abril del 2009.
# Illes Ringgold

Les illes Ringgold són un arxipèlag de les illes Fiji, al Pacífic. Es troben al al nord-est de Vanua Levu. El grup està format per una desena d'illes i algunes illots. És pràcticament deshabitat, i sols a Qelelevu i Yanuca hi ha població permanent. El 2008 foren erradicades rates de la Polinèsia en set de les illes del grup en un esforç facilitat pel Programa Fiji de BirdLife International. L'illa més gran del grup és Qelelevu, de tan sols 147 ha i 18 m d'altitud.
218 hectàrees de l'arxipèlag formen part de l'Important Bird Area de les illes Ringgold. En ella hi ha importants poblacions a nivell mundial i regional de tortugues marines, balenes geperudes, aus marines i peixos d'escull seminòmades, i pot contenir concentracions de coralls d'aigua freda.

## Referències

* ↑ «The Magnificent Seven (rat free Fijian islands)». BirdLife Community news. BirdLife International, 21-12-2010. [Consulta: 15 juny 2011].
* ↑ Whistler, W. Arthur «Botanical Survey of the Ringgold Islands, Fiji». Allertonia, 11, 2012, pàg. 1–30. ISSN: 0735-8032.
* ↑ «BirdLife Data Zone: Ringgold Islands». datazone.birdlife.org.
# The Americans

The Americans, creada pel guionista Joe Weisberg ('Falling Skies'), ex-agent de la CIA, és una sèrie de drama de la Guerra Freda del canal FX Networks sobre els espies soviètics del KGB entrenats i infiltrats com a ciutadans nord-americans, emesa originalment entre 2013 i 2018. La trama se centra en una parella d'agents encoberts que han passat els últims anys fingint ser una família.

## Argument

La història està ambientada en els anys 80 durant la gestió de Ronald Reagan (una etapa tibant entre Estats Units i l'antiga URSS) on els espies soviètics encoberts, Philip i Elizabeth Jennings, han viscut els últims 15 anys als afores de Washington DC com un suposat matrimoni. La seva relació, en la qual hi ha dos fills pel mig que desconeixen aquesta doble vida, comença a complicar-se a mesura que s'endinsen en la vida nord-americana.
Les seves operacions secretes es posen en risc amb la mort d'un dels seus oficials i l'arribada al veïnat d'un agent de l'FBI especialista en contraespionatge, Stan Beeman, qui manté una relació tibant amb la seva dona a causa de la feina.
Encara que The Americans s'estableix en fets de ficció, es basa en notes del llibre de l'agent del KGB Vassili Mitrokhin i anècdotes d'agents de l'FBI, i utilitza un concepte d'època anterior a l'actual per donar més credibilitat.
Maixa Guessen hi va treballar com a traductora.

## Repartiment

* Matthew Rhys com l'espia protagonista Phillip Jennings.
* Keri Russell com l'espia protagonista Elizabeth Jennings.
* Noah Emmerich com l'agent del FBI, Stan Beeman.
* Maximiliano Hernández com l'agent del FBI, Chris Amador.
* Margo Martindale com l'àvia Claudia, supervisora del KGB.
* Annet Mahendru com a Nina, la informant de l'agent Beeman.
* Derek Luke com a Gregory, un afroestatunidenc reclutat pel KGB.

## Producció

La cadena Fox en va produir sis temporades.

## Referències

* ↑ Casciari, Hernán. «The Americans, la gran serie de la que pocos hablan» (en castellà). [Consulta: 14 juny 2020].
* ↑ «THE AMERICANS. Una gran serie» (en castellà), 16-11-2014. [Consulta: 14 juny 2020].
* ↑ «The Americans': molt a favor i alguna pega». Arxivat de l'original el 2014-02-28. [Consulta: 15 febrer 2013].
* ↑ «The Americans, adiós a la última gran serie» (en espanyol europeu). [Consulta: 14 juny 2020].
# TP d'Or 1993

Els premis TP d'Or 1993, foren entregats el 24 de gener de 1994 i la cerimònia fou retransmesa en directe des del Palau de Congressos de Madrid per Antena 3 en un programa presentat per Lydia Bosch i José Antonio Gavira.
| Categoria | Programa | Persona | Resultat |
| Actor | Lleno, por favor | Alfredo Landa | Guanyador |
| Actor | Farmacia de guardia | Carlos Larrañaga | Nominat |
| Actor | Truhanes | Francisco Rabal | Nominat |
| Actriu | Farmacia de guardia | Concha Cuetos | Guanyadora |
| Actriu | Lleno, por favor | Lydia Bosch | Nominada |
| Actriu | Lleno, por favor | Beatriz Carvajal | Nominada |
| Presentador | El Gran Juego de la Oca i Noche, noche | Emilio Aragón Álvarez | Guanyador |
| Presentador | Quién sabe dónde | Francisco Lobatón | Nominat |
| Presentador | Gente de primera | Iñaki Gabilondo | Nominat |
| Presentadora | ¡Hola Raffaella! | Raffaella Carrà | Guanyadora |
| Presentadora | A otra cosa | Belén Rueda | Nominada |
| Presentadora | Antena 3 Noticias | Olga Viza | Nominada |
| Sèrie Dramàtica Nacional | Celia | Celia | Guanyadora |
| Telecomèdia Nacional | Farmacia de guardia | Farmacia de guardia | Guanyadora |
| Telenovel·la | Kassandra | Kassandra | Guanyadora |
| Serie Estrangera | The Fresh Prince of Bel-Air | The Fresh Prince of Bel-Air | Guanyadora |
| Informatiu diari | Telediario | Telediario | Guanyador |
| Programa de documentals i debat | Quién sabe dónde | Quién sabe dónde | Guanyador |
| Magazine i varietats | ¡Hola Raffaella! i Lo que necesitas es amor | ¡Hola Raffaella! i Lo que necesitas es amor | Guanyador |
| Concurs | El Gran Juego de la Oca | El Gran Juego de la Oca | Guanyador |
| Programa infantil | Club Disney | Club Disney | Guanyador |
| Premi Especial a tota una vida | Carmen Sevilla | Carmen Sevilla | |

## Referències

* ↑ TP de Oro (22): 1993, y tiro porque me toca
* ↑ TP de Oro 1993
# The Gambler

«The Gambler» té aquests significats:
Cinema
* The Gambler (pel·lícula de 1974), dirigida per Karel Reisz i protagonitzada per James Caan, Paul Sorvino i Lauren Hutton
* The Gambler (pel·lícula de 1997), dirigida per Károly Makk i protagonitzada per Michael Gambon, Jodhi May i Polly Walker
* The Gambler (pel·lícula de 2014), dirigida per Rupert Wyatt i protagonitzada per Mark Wahlberg, John Goodman i Brie Larson
# Illasi

Illasi és un comune (municipi) de la província de Verona, a la regió italiana del Vèneto, situat a uns 90 quilòmetres a l'oest de Venècia i a uns 15 quilòmetres a l'est de Verona.
A 1 de gener de 2020 la seva població era de 5.233 habitants.
Illasi limita amb els següents municipis: Cazzano di Tramigna, Colognola ai Colli, Lavagno, Mezzane di Sotto i Tregnago.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Illacme plenipes

Illacme plenipes és una espècie de milpeus sifonorínid que es troba a la regió central de l'estat americà de Califòrnia. Pot presentar fins a 750 potes, més que qualsevol altre animal al món. És l'única espècie del gènere Illacme i fou vista per primera vegada l'any 1926, però no va ser redescoberta fins a l'any 2005.

## Potes

Tot i que no es coneix cap espècie de milpeus que presenti mil cames, Illacme plenipes és la que més s'acosta amb un espècimen registrat que tenia 750 potes. De mitjana, tenen unes 600 potes, el doble que la mitjana de les espècies de milpeus. Tot i que tenen més potes que cap altra criatura a la Terra, són animals força petits, fins i tot en comparació amb altres milpeus.

## Referències

* ↑ Marek, P.; Shear, W.; Bond, J. (2012). "A redescription of the leggiest animal, the millipede Illacme plenipes, with notes on its natural history and biogeography (Diplopoda, Siphonophorida, Siphonorhinidae)". ZooKeys 241 (241): 77–112. doi:10.3897/zookeys.241.3831. PMC 3559107. PMID: 23372415
# Illas (parròquia)

Illas és una parròquia conceyu asturià d'Illas. Ocupa una superfície de 13,31 km² a la zona central del terme municipal i té una població de 605 habitants (INE, 2008).
La població està repartida entre les poblacions de:
* La Caizuela (capital del conceyu)
* La Barrera
* La Braña
* Calaveru
* Fáeu
* Fonte
* Friera
* La Llaguna
* La Llanaváu
* La Lláscara
* Pole
* Taborneda
* Trexu
* Vega
* La Ventanueva
* Viesques
* Xuyana
Viccionari
# Illana

Illana és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Invencible (sèrie de televisió)

Invencible (títol original en anglès, Invincible) és una sèrie de televisió de superherois d'animació per a adults creada per Robert Kirkman per a Amazon Prime Video i estrenada el 25 de març de 2021. Basada en el còmic homònim d'Image Comics creada pel mateix Kirkman, Cory Walker i Ryan Ottley, la sèrie segueix en Mark Grayson, de 17 anys, i la seva transformació en un superheroi sota la guia del seu pare Omni-Man, el superheroi més poderós del planeta. Durant la seva transformació, en Mark es troba lluitant entre la seva vida personal i els deures de superheroi, on es veu obligat a demostrar que pot ser l'heroi que és el seu pare. La sèrie és protagonitzada per Steven Yeun, Sandra Oh i J. K. Simmons com la família Grayson, mentre que la resta del repartiment serveix com a personatges recurrents.
Després del seu llançament, la sèrie va rebre un gran reconeixement per part de la crítica i el públic, amb elogis per la seva animació, seqüències d'acció, història, guió, interpretació de veu, pes emocional i fidelitat als còmics. L'abril del 2021, abans del final de la primera temporada, Amazon va renovar la sèrie per a una segona i tercera temporada. La segona temporada es va estrenar el 3 de novembre 2023. S'ha subtitulat al català.

## Personatges i intèrprets

* Mark Grayson / Invencible, veu original de Steven Yeun.
* Debbie Grayson, veu original de Sandra Oh.
* Nolan Grayson / Omni-Man, veu original de J. K. Simmons.
* War Woman, veu original de Lauren Cohan.
* Green Ghost, veu original de Sonequa Martin-Green.
* Martian Man, veu original de Chad Coleman.
* Red Rush, veu original de Michael Cudlitz.
* Darkwing, veu original de Lennie James.
* Aquarius, veu original de Ross Marquand.
* Immortal, veu original de Ross Marquand.

## Referències

* ↑ «Robert Kirkman's Invincible TV Show Includes Several Walking Dead Actors» (en anglès americà). GameSpot. [Consulta: 6 agost 2020].
* ↑ Romano, Evan. «'Invincible' Might Actually Have the Greatest Voice Cast Ever» (en anglès americà). Men's Health, 22-04-2021. [Consulta: 16 agost 2021].
* ↑ Petski, Denise. «Robert Kirkman's Animated Series 'Invincible' Gets Premiere Date On Amazon». Deadline Hollywood, 22-01-2021. [Consulta: 22 gener 2021].
* ↑ Otterson, Joe. «'Invincible' Renewed for Season 2 and Season 3 at Amazon» (en anglès americà). Variety, 29-04-2021. [Consulta: 29 abril 2021].
* ↑ Boyle, Kelli. «'Invincible' Season 2 Coming to Prime Video in 2023 After Long Hiatus» (en anglès americà). TV Insider. [Consulta: 9 abril 2023].
* ↑ «Invencible». Goita què fan, ara!. [Consulta: 17 juliol 2023].
# Teodosiòpolis

«Teodosiòpolis» té aquests significats:
* Teodosiòpolis d'Armènia (en armeni Karin, en àrab Kali, en turc Erzurum), ciutat d'Armènia
* Teodosiòpolis de Mísia anomenada també Perperenna.
* Teodosiòpolis de Tràcia, també anomenada Apri, capital d'un districte del sud-est de Tràcia, a la via entre Cypsela i Bizanci i prop del naixement del riu Melas.
* Teodosiòpolis, antigament Hebenu, ciutat egípcia al sud de la moderna Al-Minya
# Teodota

Teodota (en llatí Theodota, en grec antic Θεοδότη) va ser una cortesana (hetera) atenenca una de les persones més cèlebres en el seu ofici de tota Grècia, segons Libani.
Era un dels interlocutors en un dels diàlegs de Xenofont (Memorabilia) que en dona alguna informació sobre ella. Es va emparellar amb Alcibíades i a la mort d'aquest va dirigir els ritus funeraris, segons Ateneu de Nàucratis.

## Referències

* ↑ Theodota a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1072